**LĪGUMS**

(Par transportlīdzekļu mazgāšanu un tīrīšanu pašapkalpošanās automazgātavās)

*Rīgā,*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Rīgas valstspilsētas pašvaldības policija** (turpmāk – **Klients**), tās priekšnieka **Jura Lūkass** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu un Rīgas domes 2020. gada 6. augusta nolikuma Nr. 39 “Rīgas valstspilsētas pašvaldības policijas nolikums” 12. punktu no vienas puses, un

**SIA** **“Puto franšīze”** vienotais reģistrācijas Nr. 50203030181 (turpmāk – **PUTO**), tās pārdošanas vadītājas **\_\_\_\_\_\_\_\_** personā, kura rīkojas uz pilnvaras Nr. \_\_\_\_\_ pamata, no otras puses, bet abas līguma slēdzējas puses kopā un katra atsevišķi sauktas – **Puses**,

pamatojoties uz Klienta Nodrošinājuma pārvaldes priekšnieka 2023. gada 22. decembra ziņojumu  Nr. RPP-23-2116-dv, noslēdz šādu līgumu (turpmāk – **Līgums**):

1. **Līgumā lietotie termini**

**Automazgātava** – PUTO tīklā ietilpstošas automazgātavas, kas ir pilnvarotas sniegt Pakalpojumu, izmantojot Magnētisko karti. PUTO tīklā ietilpstošo Automazgātavu pilns saraksts ir pieejams [www.puto.lv](http://www.puto.lv/).

**Klienta konts –** Klientam piesaistīts konts PUTO vienotajā sistēmā, kurš tiek izmantots norēķinu veikšanai un uzskaitei.

**Magnētiskā karte** – PUTO izsniegta plastiska magnētiskā identifikācijas karte, kuru Klients uzrāda Automazgātavā un kura dod tiesības saņemt Pakalpojumu, neveicot par to samaksu uz vietas Automazgātavā.

**Magnētiskās kartes lietotājs –** persona/-s, kurām Klients ir piešķīris tiesības Klienta vārdā lietot Magnētisko karti un saņemt Pakalpojumu Automazgātavā.

**Operāciju reģistrs** – PUTO sistēmā vesta uzskaite par Klienta Magnētiskās kartes izmantošanu Automazgātavās, uzskaitot Automazgātavas, kurās Pakalpojums izmantots, sniegto Pakalpojumu, sniegšanas laiku un tā ilgumu.

**Pakalpojums** – automobiļu mazgāšanas pakalpojumu sniegšana Klientam PUTO tīklā ietilpstošajās Automazgātavās, izmantojot PUTO izsniegtu Magnētisko karti.

1. **Līguma priekšmets**
   1. PUTO nodrošina Klientam Pakalpojumu saņemšanu Automazgātavās, izmantojot PUTO izsniegtu Magnētisko karti, un Klients apņemas pilnā apmērā un laicīgi samaksāt PUTO par nodrošinātajiem Pakalpojumiem saskaņā ar Līguma noteikumiem.
   2. PUTO nodrošina norēķinu uzskaiti un apstrādi par Klienta saņemtajiem Pakalpojumiem Automazgātavās.
2. **Pakalpojuma saņemšana**
   1. Klientam ir tiesības saņemt Pakalpojumu jebkurā no Automazgātavām, izmantojot jebkuru no Klientam izsniegtajām Magnētiskajām kartēm. Klients norēķinās ar PUTO par saņemtajiem Pakalpojumiem Līguma 4. sadaļā norādītajā kārtībā.
   2. Klients tā valdījumā esošās Magnētiskās kartes ir tiesīgs nodot personai (-ām), kura (-as) Klients pilnvarojis saņemt Pakalpojumus. Klients, nododot Magnētisko karti apliecina, ka konkrētā personas ir pilnvarota saņemt Pakalpojumus un uzņemties attiecīgās Līguma saistības. PUTO un Automazgātavām nav pienākuma pārliecināties par Klienta pilnvaroto personu tiesībām lietot Magnētiskās kartes. Magnētiskās kartes izmantošana Automazgātavā pilnībā apliecina Klienta pilnvaroto personu tiesības saņemt Pakalpojumu.
   3. Visas attiecības starp Klientu un Klienta pilnvarotajām personām tiek risinātas bez PUTO iesaistes.
   4. Magnētiskās kartes lietotājs, lai iegādātos Pakalpojumu konkrētajā Automazgātavā, lieto Magnētisko karti. Ar savu rīcību Magnētiskās kartes lietotājs ir neatsaucami apliecinājis piekrišanu saņemt Pakalpojumu Automazgātavā.
   5. Klientam, Magnētiskās kartes nozaudēšanas gadījumā, ir pienākums nekavējoties informēt PUTO par Magnētiskās kartes nozaudēšanas gadījumu, Klienta par Līguma izpildi atbildīgajai personai sūtot elektronisku pieprasījumu uz Līguma 9. sadaļā norādīto PUTO e-pasta adresi ar lūgumu bloķēt Magnētisko karti, lai ierobežotu turpmākos zaudējumus. Pieprasījumā jānorāda konkrētās nozaudētās Magnētiskās kartes numurs. PUTO var bloķēt Magnētisko karti tikai pēc Klienta par Līguma izpildi atbildīgās personas rakstiska pieprasījuma saņemšanas. PUTO bloķē Magnētisko karti ne vēlāk kā 6 (sešu) stundu laikā no Klienta par Līguma izpildi atbildīgās personas rakstveida pieprasījuma saņemšanas brīža. PUTO neuzņemas atbildību par Magnētiskās kartes bloķēšanu pirms minētā 6 (sešu) stundu perioda un Klientam radītajiem zaudējumiem saistībā ar Magnētiskās kartes bloķēšanu. Visi Pakalpojumi, kas tiek saņemti iepriekš minētajā bloķēšanas termiņā, tiek uzskatīti par iegādātiem un saņemtiem no Klienta puses, un Klientam ir pienākums tos apmaksāt.
   6. Klients, parakstot Līguma apliecina, ka tam ir zināma Pakalpojumu saņemšanas kārtība Automazgātavā, un Klients apņemas nodrošināt, lai to zinātu un ievērotu Magnētiskās kartes lietotāji.
   7. Pakalpojuma iegāde tiek atteikta, ja Klients sasniedz Līguma 4.6. punktā noteikto kredītlimita summu.
3. **Līguma summa un norēķinu kārtība**
   1. Līguma summa bez pievienotās vērtības nodokļa 21 % (turpmāk – **PVN**) ir **EUR 6 240,00** (seši tūkstoši divi simti četrdesmit *euro*, 00 centi), PVNLīguma summai ir **EUR 1 310,40** (viens tūkstotis trīs simti desmit *euro*, 40 centi). **Kopējā Līguma summa ir EUR 7 550,40 (septiņi tūkstoši pieci simti piecdesmit *euro*, 40 centi)**.
   2. Magnētiskās kartes Klientam izsniedz bez maksas.
   3. Pakalpojuma maksa katrā atsevišķā gadījumā tiek aprēķināta par pamatu ņemot Automazgātavas sniegtā Pakalpojuma ilgumu, kas tiek patērēts konkrētā Klienta transporta līdzekļa mazgāšanas procesa ietvaros.
   4. PUTO nodrošina precīzu visu viena kalendārā mēneša ietvaros sniegto Pakalpojumu uzskaiti un nosūta uz Klienta 9. sadaļā norādīto e-pastu.
   5. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad PUTO, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Klientam elektronisku rēķinu, ar nosacījumu, ka PUTO ir iesniedzis pareizi, atbilstoši Līguma nosacījumiem, aizpildītu elektronisko rēķinu un Klients to ir pieņēmis apmaksai.
   6. Ja Klients nepiekrīt rēķinā norādītajai informācijai par sniegto Pakalpojumu, Klientam ir pienākums 2 (divu) darba dienu laikā no rēķina saņemšanas brīža nosūtīt PUTO rakstisku pretenziju uz Līguma 9. sadaļā norādīto PUTO e-pasta adresi. PUTO izskata Klienta pretenzijas 5 (piecu) darba dienu laikā, sniedzot elektronisku atbildi uz Klienta Līguma 9. sadaļā norādīto e-pasta adresi.
   7. PUTO piešķir Klientam ikmēneša kredītlimitu EUR **200,00** **(divi simti *euro*, 00 centi)** apmērā uz katru Magnētisko karti, paredzot tiesības Klientam par Pakalpojumu saņemšanu Automazgātavās norēķināties izmantojot pēcapmaksu, saskaņā ar Līguma noteikumiem. Ja tiek sasniegts norādītais kredītlimits, Klientam Pakalpojuma iegāde, izmantojot attiecīgo Magnētisko karti, Automazgātavās tiek liegta līdz brīdim, kad Klients veicis kārtējā rēķina apmaksu par Magnētisko karti, kuras kredītlimits tika pārsniegts.
   8. PUTO pakalpojumu rēķina iesniegšanai izmanto Rīgas valstspilsētas pašvaldības portālu www.eriga.lv (turpmāk – **elektroniskais rēķins**), norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas Nr.: 90011524360;**

**PVN reģ. Nr.: LV90011524360;**

**Banka: Luminor Bank AS Latvijas filiāle;**

**SWIFT kods: RIKOLV2X;**

**Konts: LV41RIKO0021800014010;**

**RD iestāde: Rīgas valstspilsētas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai PUTO iesniedz Klientam, izvēloties vienu no rēķina piegādes kanāliem:
     1. izveido programmatūru datu apmaiņai starp PUTO norēķinu sistēmu un pašvaldības vienoto informācijas sistēmu (WEB API);
     2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;
     3. izmanto manuālu rēķina informācijas ievades Web formu portālā http://www.eriga.lv, sadaļā “Rēķinu iesniegšana”.
  2. PUTO ir tiesības bez brīdinājuma bloķēt Klientam izsniegtās Magnētiskās kartes, nesniedzot Pakalpojumu, ja Klients kavē kāda no PUTO sastādītajiem rēķiniem apmaksu ilgāk par 10 (desmit) dienām pēc Līguma 4.5. punktā norādītā termiņa beigām un nenovērš šādu pārkāpumu 5 (piecu) dienu laikā no PUTO elektroniska atgādinājuma nosūtīšanas dienas uz Klienta norādīto e-pasta adresi, vai Klients sasniedz kredītlimitu.
  3. Ja Klients vismaz 4 (četras) reizes ir kavējis tekošo rēķinu apmaksas termiņu un/vai ir bloķētas Magnētiskās kartes saistībā ar maksājumu kavējumiem, PUTO ir tiesības vienpusēji atkāpties no Līguma, par to rakstiski informējot Klientu.
  4. Ja PUTO rīcībā ir nonākusi jebkāda informācija par Klienta finansiāla rakstura vai jebkāda cita veida problēmu esamību un Klients, lai norēķinātos par Pakalpojumu, izmanto PUTO piešķirto kredītlimitu, PUTO ir tiesīgs bezstrīdus kārtā bloķēt Magnētiskās kartes. PUTO ir pienākums tādā gadījumā informēt Klientu vismaz 12 (divpadsmit) stundas pirms Magnētisko karšu bloķēšanas. Klientam nav tiesību pieprasīt no PUTO un PUTO nav pienākuma sniegt skaidrojumu par bloķēšanas iemesliem.

1. **Pušu atbildība**
   1. Klients ir pilnā apmērā tieši atbildīgs par Magnētiskās kartes lietotāja rīcību un nodarītajiem zaudējumiem PUTO, kā arī par to, lai Magnētiskās kartes lietotāji ievērotu Līguma nosacījumus.
   2. Ja Klients nokavē Līgumā noteiktos maksājumus, Klients maksā PUTO par katru nokavēto maksājuma dienu nokavējuma procentus 0,2% (nulle, komats, divi procenti) no laikā nesamaksātās summas par katru kavējuma dienu. Nokavējuma procentu samaksa neatbrīvo no Līguma saistību izpildes. Vispirms tiek dzēsts uzkrāto nokavējuma procentu apmērs, tad attiecīgi kavēto maksājumu kopsumma par Pakalpojumu sniegšanu.
   3. Ja Līgums tiek izbeigts PUTO vainas dēļ saskaņā ar Līguma 6.5.1 vai 6.5.2. apakšpunktu, Klients no PUTO ir tiesīgs prasīt līgumsodu 10% (desmit procentu) apmērā no Līguma kopējās summas.
2. **Līguma darbības termiņš un tā izbeigšana**
   1. Līgums stājas spēkā ar abu Pušu parakstīšanas brīdi un darbojas līdz 2024. gada 30. novembrim, vai līdz brīdim, kad tiek sasniegta Līguma 4.1. punktā norādītā Līguma summa, atkarībā no tā, kurš apstāklis iestāsies pirmais.
   2. Pusēm ir tiesības rakstiski vienoties par Līguma izbeigšanu pirms Līguma 6.1. punktā norādītā laika.
   3. Līguma darbības termiņā var tikt neiztērēta visa 4.1. punktā noteiktā Līguma summa.
   4. Līgumu var pārtraukt pirms termiņa, ja viena no Pusēm par to vismaz 10 (desmit) dienas iepriekš rakstiski paziņo otrai Pusei. Līguma pārtraukšanas dienā tiek bloķētas visas izsniegtās Magnētiskās kartes.
   5. PUTO ir tiesības nekavējoties atkāpties no Līguma, ja Klients pārkāpj Līguma noteikumus un nenovērš pārkāpumu 5 (piecu) dienu laikā no PUTO elektroniska paziņojuma nosūtīšanas dienas uz Līguma 9. sadaļā norādīto Klienta e-pasta adresi, kā arī Līguma 4.10. punktā minētajā gadījumā.
   6. Klients ar rakstisku paziņojumu ir tiesīgs Līgumu izbeigt nekavējoties šādos gadījumos:
      1. ja Klients konstatējis, ka PUTO vairakkārt nav sniedzis Pakalpojumu atbilstoši Līguma nosacījumiem;
      2. ja PUTO vēlas paaugstināt Pakalpojuma cenas;
      3. ja PUTO pasludināts par maksātnespējīgu;
      4. ja kompetentas valsts vai pašvaldību institūcijas PUTO saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta PUTO darbība;
      5. ja Līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   7. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
3. **Citi līguma noteikumi** 
   1. Visa informācija, kas iekļauta Līgumā vai ko kāda no Pusēm uzzinājusi Līguma noslēgšanas procesā, ir stingri konfidenciāla.
   2. No Līguma izrietošie strīdi Pušu starpā tiks izšķirti pēc piekritības Latvijas Republikas tiesā saskaņā ar Latvijas Republikas normatīvajiem tiesību aktiem.
   3. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
   4. Līgums sastādīts uz 6 (sešām) lapām ar 1. pielikumu “Tehniskā specifikācija” uz 1 (vienas) lapas un 2. pielikumu “Finanšu piedāvājums”, 1 (viena) datne, kas ir neatņemama Līguma sastāvdaļa.
4. **Izsniegto karšu numuri**

|  |
| --- |
| **Karšu numuri:** |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |
|  |

1. **Pušu rekvizīti un paraksti**

|  |  |  |  |  |
| --- | --- | --- | --- | --- |
| **Pasūtītājs:** | |  | | **Izpildītājs:** |
| Rīgas valstspilsētas pašvaldības policija  Lomonosova iela 12A, Rīga, LV-1019 | |  | | SIA “Puto franšīze” |
| **Norēķinu rekvizīti:**  Rīgas valstspilsētas pašvaldība  Rātslaukums 1, Rīga, LV-1050  NMR kods: 90011524360  PVN reģ. Nr.: LV90011524360  Banka: Luminor Bank AS Latvijas filiāle  Kods: RIKOLV2X  Konts: LV41RIKO0021800014010  RD iestādes kods: 219 | |  | | **Norēķinu rekvizīti:**  Reģ. Nr. 50203030181  Banka:  Bankas kods:  Konts: |
| **Par Līguma izpildi atbildīgā persona:** Pasūtītāja Nodrošinājuma pārvaldes transporta nodrošinājuma nodaļas priekšnieka p.i.  Toms Celmiņš  Tālrunis: 67037850  E-pasts: Toms.Celmins@riga.lv |  | | **Par Līguma izpildi atbildīgā persona:**  Pārdošanas vadītāja  Tālrunis:  E-pasts: | | |
|  |  | |  | | |
| **J. Lūkass** |  | | **V. Uzvārds** | | |

*Pielikums Līgumam  
“Par transportlīdzekļu mazgāšanu un tīrīšanu*

*pašapkalpošanās automazgātavās”*